ছাত্রশিবির আজ সবচেয়ে মজলুম; ধৈর্যের বাঁধ এখনো আঁকড়ে ধরে আছে। সরকারের অবিবেচকের মত বাড়াবাড়ি কখনো মেনে নেয়া যায় না। সংগঠনের প্রিয় নেতাকে কারারুদ্ধ করে রিমান্ডের নামে নির্মম নির্যাতন অসহ্য। যার জন্য প্রতিটি কর্মী জীবন দিতে প্রতিটি নেতাকর্মী দৃঢ় প্রতিজ্ঞ তার প্রতি জুলুম প্রত্যেক জনশক্তির হৃদয়ে অনবরত রক্তক্ষরণ বৈ কী হতে পারে? সরকারের এমন ফ্যাসিস্ট আচরণের প্রতিবাদ করতে গিয়ে হাজার হাজার ছাত্র কারারুদ্ধ। সরকার তরু তাজা স্বপ্নিল সোনার বাংলার আগামীর কারিগরদেরকে দলিত মথিত করে নিঃশেষ করতে মরিয়া হয়ে উঠছে। গণজাগরণের নামে একদল ভ্রান্ত যুবকদের দিয়ে স্বাধীনতা ও ইসলামকে সম্মুখ সমরে হাজির করে জাতির মধ্যে দ্বিধা বিভক্তির রেখা টেনে দিয়ে সাম্প্রদায়িক দাঙ্গা উসকে দিচ্ছে; অন্য দিকে অসম্প্রদায়িক বাংলা গড়ার ঢাক ঢোল পেটাচ্ছে! হাজার বছরের ইতিহাস ঐতিহ্যকে জলাঞ্জলি দিয়ে সত্য ও সুন্দরকে গলাটিপে নিঃশেষ করে নয়া ইতিহাস রচনার মহাপ্রলয়ঙ্করী আয়োজন চলছে তরুণ প্রজন্মের ধুয়া তুলে। ছাত্রশিবির দরাজ কণ্ঠে বলতে পারে ছাত্রশিবিরের লক্ষ লক্ষ তরুণ তাজা প্রাণকে বাদ দিয়ে আজকের তরুণ প্রজন্ম কল্পনা করা যায় না। শুধু বয়স নয় মন মননে মেধা যোগ্যতায় ছাত্রশিবির তরুণ প্রজন্মের অহঙ্কার। ছাত্রশিবিরের ন্যায্য গণতান্ত্রিক অধিকার না দিয়ে জেল-জুলুম হত্যা গুমের যে রাজনীতির সূচনা আওয়ামী ১৪ জোট শুরু করেছে, ক্ষমতার লোলুপতায় বিরোধী মতকে শেষ মারণকামড় দিয়ে শেষ রক্ষা পেতে চায় তার পরিণাম শুভ হবে না। সত্যিকারার্থে দলের প্রিয় নেতারা যখন নির্যাতনের শিকার হন কর্মীরা আরো বেশি ক্ষিপ্রগতিতে লক্ষ্য অর্জনের সম্মুখে এগোতে থাকে নিরলসভাবে। জুলুম নির্যাতনের সমুচিত জবাব দেয়ার জন্য প্রস্তুতি গ্রহণ করে পুরোদমে, নতুন নেতৃত্ব সৃষ্টি হয়। ছাত্রশিবিরের নেতা কর্মীরাও তার ব্যতিক্রম নয়।